title: Οδηγία 2011/30/EE της Επιτροπής, της 7ης Μαρτίου 2011 , για την τροποποίηση της οδηγίας 91/414/ΕΟΚ του Συμβουλίου ώστε να καταχωριστεί η ουσία fenbutatin oxide ως δραστική ουσία και για την τροποποίηση της απόφασης 2008/934/ΕΚ της Επιτροπής  Κείμενο που παρουσιάζει ενδιαφέρον για τον ΕΟΧ

text:
               8.3.2011

               EL

               Επίσημη Εφημερίδα της Ευρωπαϊκής Ένωσης

               L 61/14

         ΟΔΗΓΊΑ 2011/30/EE ΤΗΣ ΕΠΙΤΡΟΠΉΣ
   της 7ης Μαρτίου 2011
   για την τροποποίηση της οδηγίας 91/414/ΕΟΚ του Συμβουλίου ώστε να καταχωριστεί η ουσία fenbutatin oxide ως δραστική ουσία και για την τροποποίηση της απόφασης 2008/934/ΕΚ της Επιτροπής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Οι κανονισμοί της Επιτροπής (ΕΚ) αριθ. 451/2000 (2) και (ΕΚ) αριθ. 1490/2002 (3) καθορίζουν λεπτομερείς κανόνες για την εφαρμογή της τρίτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα I της οδηγίας 91/414/ΕΟΚ. Ο εν λόγω κατάλογος περιλαμβάνει την ουσία fenbutatin oxide.

               (2)

               Σύμφωνα με το άρθρο 11ε του κανονισμού (ΕΚ) αριθ. 1490/2002 ο κοινοποιών απέσυρε την υποστήριξή του για την καταχώριση της εν λόγω δραστικής ουσίας στο παράρτημα I της οδηγίας 91/414/ΕΟΚ εντός δύο μηνών από την παραλαβή του σχεδίου έκθεσης αξιολόγησης. Συνεπώς, η απόφαση 2008/934/ΕΚ της Επιτροπής, της 5ης Δεκεμβρίου 2008, σχετικά με τη μη καταχώριση ορισμένων δραστικών ουσιών στο παράρτημα I της οδηγίας 91/414/ΕΟΚ του Συμβουλίου και την ανάκληση των εγκρίσεων φυτοπροστατευτικών προϊόντων που περιέχουν αυτές τις ουσίες (4) εκδόθηκε για τη μη καταχώριση της ουσίας fenbutatin oxide.

               (3)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ, ο αρχικός κοινοποιών (στο εξής «ο αιτών») υπέβαλε νέα αίτηση ζητώντας την εφαρμογή της ταχείας διαδικασίας που προβλέπεται στα άρθρα 14 έως 19 του κανονισμού (ΕΚ) αριθ. 33/2008 της Επιτροπής, της 17ης Ιανουαρίου 2008, για τη θέσπιση λεπτομερών κανόνων εφαρμογής της οδηγίας 91/414/ΕΟΚ του Συμβουλίου όσον αφορά την καθιέρωση συνήθους και ταχείας διαδικασίας εκτίμησης των δραστικών ουσιών που συμπεριλαμβάνονταν στο πρόγραμμα εργασίας το οποίο αναφέρεται στο άρθρο 8 παράγραφος 2 της εν λόγω οδηγίας, αλλά δεν έχουν περιληφθεί στο παράρτημα I (5).

               (4)

               Η αίτηση υποβλήθηκε στο Βέλγιο που είχε οριστεί κράτος μέλος-εισηγητής με τον κανονισμό (ΕΚ) αριθ. 451/2000. Τηρήθηκε η χρονική περίοδος για την ταχεία διαδικασία. Οι προδιαγραφές της δραστικής ουσίας και οι προβλεπόμενες χρήσεις της είναι ίδιες με εκείνες που αποτέλεσαν αντικείμενο της απόφασης 2008/934/ΕΚ. Η εν λόγω αίτηση πληροί επίσης τις υπόλοιπες ουσιαστικές και διαδικαστικές απαιτήσεις του άρθρου 15 του κανονισμού (ΕΚ) αριθ. 33/2008.

               (5)

               Το Βέλγιο αξιολόγησε τα συμπληρωματικά δεδομένα που υποβλήθηκαν από τον αιτούντα και εκπόνησε πρόσθετη έκθεση. Κοινοποίησε αυτή την έκθεση στην Ευρωπαϊκή Αρχή για την Ασφάλεια των Τροφίμων (στο εξής «η Αρχή») και στην Επιτροπή την 1η Δεκεμβρίου 2009. Η Αρχή γνωστοποίησε την πρόσθετη έκθεση στα άλλα κράτη μέλη και στον αιτούντα για την υποβολή σχολίων και διαβίβασε τα σχόλια που έλαβε στην Επιτροπή. Σύμφωνα με το άρθρο 20 παράγραφος 1 του κανονισμού (ΕΚ) αριθ. 33/2008 και ύστερα από αίτημα της Επιτροπής, η Αρχή υπέβαλε το πόρισμά της για την ουσία fenbutatin oxide στην Επιτροπή στις 20 Σεπτεμβρίου 2010 (6). Το σχέδιο έκθεσης αξιολόγησης, η πρόσθετη έκθεση και το πόρισμα της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 28 Ιανουαρίου 2011 με τη μορφή έκθεσης ανασκόπησης της Επιτροπής για την ουσία fenbutatin oxide.

               (6)

               Από τις διάφορες εξετάσεις προέκυψε ότι τα φυτοπροστατευτικά προϊόντα που περιέχουν την ουσία fenbutatin oxide μπορεί να αναμένεται ότι πληρούν, γενικά, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάστηκαν και αναλύθηκαν στην έκθεση ανασκόπησης της Επιτροπής. Συνεπώς, είναι σκόπιμο να καταχωριστεί η ουσία fenbutatin στο παράρτημα I, ώστε να εξασφαλιστεί ότι σε όλα τα κράτη μέλη οι εγκρίσεις φυτοπροστατευτικών προϊόντων που περιέχουν την εν λόγω δραστική ουσία μπορούν να χορηγηθούν σύμφωνα με τις διατάξεις της εν λόγω οδηγίας.

               (7)

               Με την επιφύλαξη αυτού του πορίσματος, κρίνεται σκόπιμο να συγκεντρωθούν περαιτέρω πληροφορίες σχετικά με ορισμένα ειδικά θέματα. Το άρθρο 6 παράγραφος 1 της οδηγίας 91/414/ΕΟΚ ορίζει ότι η καταχώριση μιας δραστικής ουσίας στο παράρτημα I μπορεί να υπόκειται σε όρους. Επομένως, είναι σκόπιμο να απαιτηθεί από τον αιτούντα να υποβάλει περαιτέρω πληροφορίες που να επιβεβαιώνουν τα αποτελέσματα της αξιολόγησης επικινδυνότητας, με βάση τις τελευταίες επιστημονικές γνώσεις, όσον αφορά τη σχετική πρόσμειξη οξειδίου του δις[υδροξυδις(2-μεθυλο-2-φαινυλο προπυλο)κασσιτέρου](SD 31723). Οι πληροφορίες αυτές θα πρέπει να αφορούν τα ακόλουθα θέματα: το γονιδιοτοξικό δυναμικό, την οικοτοξικολογική σημασία, όπως επίσης και τα φάσματα, τη σταθερότητα αποθήκευσης της πρόσμειξης και τις μεθόδους ανάλυσης σε φυτοπροστατευτικά προϊόντα.

               (8)

               Πριν από την καταχώριση μιας δραστικής ουσίας στο παράρτημα I θα πρέπει να μεσολαβεί εύλογο χρονικό διάστημα που να επιτρέπει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την καταχώριση.

               (9)

               Με την επιφύλαξη των υποχρεώσεων που ορίζονται στην οδηγία 91/414/ΕΟΚ ως αποτέλεσμα της καταχώρισης μιας δραστικής ουσίας στο παράρτημα I, θα πρέπει να παρέχεται στα κράτη μέλη περίοδος έξι μηνών μετά την καταχώριση για να επανεξετάζουν τις ισχύουσες εγκρίσεις φυτοπροστατευτικών προϊόντων που περιέχουν fenbutatin oxide, ώστε να εξασφαλίζεται ότι πληρούνται οι απαιτήσεις που ορίζονται στην οδηγία 91/414/ΕΟΚ, ιδίως στο άρθρο 13, και οι συναφείς όροι που καθορίζονται στο παράρτημα I. Τα κράτη μέλη θα πρέπει να τροποποιήσουν, να αντικαταστήσουν ή να ανακαλέσουν, κατά περίπτωση, τις υπάρχουσες εγκρίσεις σύμφωνα με τις διατάξεις της οδηγίας 91/414/ΕΟΚ. Κατά παρέκκλιση από την ανωτέρω προθεσμία, θα πρέπει να δοθεί μεγαλύτερη χρονική ευχέρεια για την υποβολή και την αξιολόγηση του αναφερόμενου στο παράρτημα III πλήρους φακέλου κάθε φυτοπροστατευτικού προϊόντος για κάθε προβλεπόμενη χρήση, σύμφωνα με τις ενιαίες αρχές που ορίζονται στην οδηγία 91/414/ΕΟΚ.

               (10)

               Η εμπειρία που αποκτήθηκε από προηγούμενες καταχωρίσεις δραστικών ουσιών στο παράρτημα I της οδηγίας 91/414/ΕΟΚ, ουσιών οι οποίες αξιολογήθηκαν στο πλαίσιο του κανονισμού (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου σχετικά με τη διάθεση στην αγορά φυτοπροστατευτικών προϊόντων (7) έχει δείξει ότι μπορεί να προκύψουν δυσκολίες κατά την ερμηνεία των καθηκόντων που έχουν οι κάτοχοι ισχυουσών εγκρίσεων όσον αφορά την πρόσβαση σε στοιχεία. Συνεπώς, για να αποφευχθούν περαιτέρω δυσκολίες, κρίνεται αναγκαίο να αποσαφηνιστούν τα καθήκοντα των κρατών μελών, και ιδίως το καθήκον τους να επαληθεύουν ότι ο κάτοχος μιας έγκρισης έχει αποδεδειγμένα πρόσβαση σε φάκελο που ικανοποιεί τις απαιτήσεις του παραρτήματος II της εν λόγω οδηγίας. Ωστόσο, αυτή η διευκρίνιση δεν επιβάλλει νέες υποχρεώσεις στα κράτη μέλη ή στους κατόχους εγκρίσεων σε σύγκριση με τις οδηγίες που έχουν εγκριθεί έως σήμερα για την τροποποίηση του παραρτήματος I.

               (11)

               Επομένως, είναι σκόπιμο να τροποποιηθεί αναλόγως η οδηγία 91/414/ΕΟΚ.

               (12)

               Η απόφαση 2008/934/ΕΚ προβλέπει τη μη καταχώριση της ουσίας fenbutatin oxide και την ανάκληση της έγκρισης φυτοπροστατευτικών προϊόντων που περιέχουν την ουσία αυτή έως τις 31 Δεκεμβρίου 2011. Είναι αναγκαίο να διαγραφεί η γραμμή που αφορά την ουσία fenbutatin oxide στο παράρτημα της εν λόγω απόφασης.

               (13)

               Επομένως, είναι σκόπιμο να τροποποιηθεί η απόφαση 2008/934/ΕΚ αναλόγως.

               (14)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας.
   Άρθρο 2
   Η γραμμή που αφορά την ουσία fenbutatin oxide στο παράρτημα της απόφασης 2008/934/ΕΚ διαγράφεται.
   Άρθρο 3
   Τα κράτη μέλη θεσπίζουν και δημοσιεύουν, πριν από τις 30 Νοεμβρίου 2011, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων, καθώς και πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές από την 1η Δεκεμβρίου 2011.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   Άρθρο 4
   1.   Τα κράτη μέλη, σύμφωνα με την οδηγία 91/414/ΕΟΚ, τροποποιούν ή ανακαλούν, κατά περίπτωση, τις ισχύουσες εγκρίσεις φυτοπροστατευτικών προϊόντων που περιέχουν την ουσία fenbutatin oxide ως δραστική ουσία έως τις 30 Νοεμβρίου 2011.
   Έως την ημερομηνία αυτή επαληθεύουν, ιδιαίτερα, ότι πληρούνται οι όροι του παραρτήματος I της εν λόγω οδηγίας σχετικά με την ουσία fenbutatin oxide, με εξαίρεση τους όρους του μέρους Β της καταχώρισης που αφορά την εν λόγω δραστική ουσία, και ότι ο κάτοχος της έγκρισης διαθέτει φάκελο ή έχει πρόσβαση σε φάκελο που πληροί τις απαιτήσεις του παραρτήματος II της εν λόγω οδηγίας, σύμφωνα με τους όρους του άρθρου 13 της εν λόγω οδηγίας.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει fenbutatin oxide, είτε ως μόνη δραστική ουσία είτε μαζί με άλλες δραστικές ουσίες που έχουν περιληφθεί στο σύνολό τους στο παράρτημα I της οδηγίας 91/414/ΕΟΚ έως τις 31 Μαΐου 2011 το αργότερο, τα κράτη μέλη επαναξιολογούν το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο που ικανοποιεί τις απαιτήσεις του παραρτήματος III της εν λόγω οδηγίας και λαμβάνοντας υπόψη το μέρος B της καταχώρισης στο παράρτημα I της εν λόγω οδηγίας σχετικά με την ουσία fenbutatin oxide. Με βάση την αξιολόγηση αυτή, καθορίζουν κατά πόσον το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ.
   Αφού το καθορίσουν αυτό, τα κράτη μέλη:

               α)

               σε περίπτωση που ένα προϊόν περιέχει την ουσία fenbutatin oxide ως τη μόνη δραστική ουσία, κατά περίπτωση, τροποποιούν ή ανακαλούν την έγκριση έως τις 31 Μαΐου 2015 το αργότερο· ή

               β)

               σε περίπτωση που ένα προϊόν περιέχει fenbutatin oxide ως μία από πολλές δραστικές ουσίες, τροποποιούν ή ανακαλούν, κατά περίπτωση, την έγκριση έως τις 31 Μαΐου 2015 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη οδηγία ή οδηγίες με τις οποίες προστέθηκε η σχετική ουσία ή οι σχετικές ουσίες στο παράρτημα I της οδηγίας 91/414/ΕΟΚ, εφόσον η δεύτερη ημερομηνία είναι μεταγενέστερη.

         Άρθρο 5
   Η παρούσα οδηγία αρχίζει να ισχύει την 1η Ιουνίου 2011.
   Άρθρο 6
   Η παρούσα οδηγία απευθύνεται στα κράτη μέλη.

      Βρυξέλλες, 7 Μαρτίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 230 της 19.8.1991, σ. 1.

      (2)  ΕΕ L 55 της 29.2.2000, σ. 25.

      (3)  ΕΕ L 224 της 21.8.2002, σ. 23.

      (4)  ΕΕ L 333 της 11.12.2008, σ. 11.

      (5)  ΕΕ L 15 της 18.1.2008, σ. 5.

      (6)  Ευρωπαϊκή Αρχή για την Ασφάλεια των Τροφίμων· πόρισμα της επιστημονικής επανεξέτασης της αξιολόγησης της επικινδυνότητας φυτοπροστατευτικών προϊόντων όσον αφορά τη δραστική ουσία fenbutatin oxide. EFSA Journal 2010· 8(9):1711. [73 σσ.]. doi:10.2903/j.efsa.2010.1711. Διαθέσιμο στη διεύθυνση: www.efsa.europa.eu

      (7)  ΕΕ L 366 της 15.12.1992, σ. 10.

      ΠΑΡΑΡΤΗΜΑ
      Στο τέλος του πίνακα του παραρτήματος I της οδηγίας 91/414/ΕΟΚ προστίθεται η ακόλουθη καταχώριση:

                     Αριθ.

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Έναρξη ισχύος

                     Λήξη της καταχώρισης

                     Ειδικές διατάξεις

                     «338

                     Fenbutatin oxide
                     Αριθ. CAS: 13356-08-6

                     Αριθ. CIPAC: 359

                     Οξείδιο του δις[τρις(2-μεθυλο-2-φαινυλοπροπυλο)-κασσιτέρου]

                     ≥ 970 g/kg
                     Προσμείξεις:
                     Οξείδιο του δις[τρις(2-μεθυλο-2-φαινυλοπροπυλο)-κασσιτέρου] (SD 31723): 3 g/kg κατ’ ανώτατο όριο

                     1η Ιουνίου 2011

                     31η Μαΐου 2021

                     ΤΜΗΜΑ Α
                     Επιτρέπεται να χρησιμοποιείται μόνον ως ακαρεοκτόνο σε θερμοκήπια.
                     ΤΜΗΜΑ B
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία fenbutatin oxide, και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 28 Ιανουαρίου 2011.
                     Κατά τη συνολική αυτή αξιολόγηση, τα κράτη μέλη πρέπει να αποδίδουν ιδιαίτερη προσοχή στα εξής:

                                 —

                                 στην τεχνική προδιαγραφή της περιεκτικότητας στην πρόσμειξη,

                                 —

                                 στα επίπεδα υπολειμμάτων σε ποικιλίες μικρόκαρπης ντομάτας (τύπου cherry),

                                 —

                                 στην ασφάλεια του χειριστή. Οι όροι χρήσης πρέπει να προβλέπουν τη χρήση κατάλληλου ατομικού εξοπλισμού προστασίας, όπου ενδείκνυται,

                                 —

                                 στον κίνδυνο για τους υδρόβιους οργανισμούς.

                           Στους όρους έγκρισης πρέπει να περιλαμβάνονται μέτρα άμβλυνσης του κινδύνου, όπου ενδείκνυται.
                     Τα οικεία κράτη μέλη πρέπει να ζητούν την υποβολή πληροφοριών που να επιβεβαιώνουν τα αποτελέσματα της αξιολόγησης επικινδυνότητας, με βάση τις τελευταίες επιστημονικές γνώσεις, όσον αφορά την πρόσμειξη SD 31723. Οι πληροφορίες αυτές αφορούν τα ακόλουθα θέματα:

                                 α)

                                 γονιδιοτοξικό δυναμικό·

                                 β)

                                 οικοτοξικολογική σημασία·

                                 γ)

                                 φάσματα, σταθερότητα αποθήκευσης και μέθοδοι ανάλυσης στο σκεύασμα.

                           Τα οικεία κράτη μέλη εξασφαλίζουν ότι ο αιτών υποβάλλει τις εν λόγω επιβεβαιωτικές πληροφορίες στην Επιτροπή έως τις 31 Μαΐου 2013.»

         (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση ανασκόπησης.


Avis juridique important

|

31975L0271

Οδηγία 75/271/EOK του Συμβουλίου της 28ης Απριλίου 1975 περί του κοινοτικού καταλόγου των μειονεκτικών γεωργικών περιοχών κατά την έννοια της οδηγίας 75/268/EOK (Γαλλία)

Επίσημη Εφημερίδα αριθ. L 128 της 19/05/1975 σ. 0033 - 0067

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


title: Οδηγία 2004/112/ΕΚ της Επιτροπής, της 13ης Δεκεμβρίου 2004, για προσαρμογή στην τεχνική πρόοδο της οδηγίας 95/50/ΕΚ του Συμβουλίου σχετικά με την καθιέρωση ενιαίων διαδικασιών στον τομέα του ελέγχου των οδικών μεταφορών επικίνδυνων εμπορευμάτωνΚείμενο που παρουσιάζει ενδιαφέρον για τον ΕΟΧ

text:
               14.12.2004

               EL

               Επίσημη Εφημερίδα της Ευρωπαϊκής Ένωσης

               L 367/23

         ΟΔΗΓΊΑ 2004/112/ΕΚ ΤΗΣ ΕΠΙΤΡΟΠΉΣ
   της 13ης Δεκεμβρίου 2004
   για προσαρμογή στην τεχνική πρόοδο της οδηγίας 95/50/ΕΚ του Συμβουλίου σχετικά με την καθιέρωση ενιαίων διαδικασιών στον τομέα του ελέγχου των οδικών μεταφορών επικίνδυνων εμπορευμάτων
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 95/50/ΕΚ του Συμβουλίου, της 6ης Οκτωβρίου 1995, σχετικά με την καθιέρωση ενιαίων διαδικασιών στον τομέα του ελέγχου των οδικών μεταφορών επικίνδυνων εμπορευμάτων (1), και ιδίως το άρθρο 9α,
   Εκτιμώντας τα ακόλουθα:

               (1)

               Με την οδηγία 94/55/ΕΚ του Συμβουλίου, της 21ης Νοεμβρίου 1994, για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων (2), καθορίστηκαν οι ενιαίοι κανόνες για τη μεταφορά των επικίνδυνων εμπορευμάτων στην Κοινότητα.

               (2)

               Τα παρατήματα της οδηγίας 95/50/ΕΚ σχετίζονται με τα παρατήματα της οδηγίας 94/55/ΕΚ. Η προσαρμογή των παραρτημάτων της οδηγίας 94/55/ΕΚ στην επιστημονική και τεχνική πρόοδο ενδέχεται να έχει αντίκτυπο στα παραρτήματα της οδηγίας 95/50/ΕΚ.

               (3)

               Τα παραρτήματα της οδηγίας 95/50/ΕΚ θα πρέπει να τροποποιηθούν, ούτως ώστε να ληφθεί υπόψη η οδηγία 2003/28/ΕΚ της Επιτροπής, της 7ης Απριλίου 1999, για τέταρτη προσαρμογή, στην τεχνική πρόοδο της οδηγίας 94/55/ΕΚ του Συμβουλίου για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων.

               (4)

               H επιτροπή για τις μεταφορές επικίνδυνων εμπορευμάτων, που συγκροτήθηκε με βάση την οδηγία 94/55/ΕΚ, είναι σύμφωνη με τα μέτρα που προβλέπονται στην παρούσα οδηγία,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Η οδηγία 95/50/ΕΚ τροποποιείται ως εξής:
   Τα παρατήματα Ι, ΙΙ και ΙΙΙ αντικαθίστανται από τα παρατήματα Ι, ΙΙ και ΙΙΙ της παρούσας οδηγίας.
   Άρθρο 2
   1.   Τα κράτη μέλη θεσπίζουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο ένα έτος μετά την δημοσίευσή της. Ανακοινώνουν αμέσως στην Επιτροπή το κείμενο των εν λόγω διατάξεων και τον πίνακα αντιστοιχίας μεταξύ αυτών των διατάξεων και της παρούσας οδηγίας.
   Οι διατάξεις αυτές, όταν θεσπίζονται από τα κράτη μέλη, παραπέμπουν στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 13 Δεκεμβρίου 2004.

            Για την Επιτροπή

         Jacques BARROT

            Μέλος της Επιτροπής

      (1)  ΕΕ L 249 της 17.10.1995, σ. 35· όπως τροποποιήθηκε τελευταία από την οδηγία 2001/26/ΕΚ (ΕΕ L 168 της 23.6.2001, σ. 23).

      (2)  ΕΕ L 319 της 12.12.1994, σ. 7· οδηγία όπως τροποποιήθηκε τελευταία από την οδηγία 2001/26/ΕΚ (ΕΕ L 90 της 8.4.2003, σ. 45).
   ΠΑΡΑΡΤΗΜΑ I

   ΠΑΡΑΡΤΗΜΑ II
   ΠΑΡΑΒΑΣΕΙΣ
   Για τους σκοπούς της παρούσας οδηγίας, ο παρακάτω μη εξαντλητικός κατάλογος, που διαχωρίζεται σε τρεις κατηγορίες κινδύνου (η κατηγορία Ι είναι η πιο σοβαρή) αποτελεί κατευθυντήρια οδηγία σχετικά με το τι θεωρείται ως παράβαση.
   Κατά τον καθορισμό της αντίστοιχης κατηγορίας κινδύνου θα πρέπει να ληφθούν υπόψη οι ιδιαίτερες συνθήκες και να αφεθεί στην διακριτική ευχέρεια της αρχής / του οργάνου επιβολής του νόμου που διενεργεί τον οδικό έλεγχο.
   Οι ελλείψεις που δεν περιλαμβάνονται στον κατάλογο των κατηγοριών κινδύνου εντάσσονται σε κατηγορία βάσει των αντίστοιχων περιγραφών.
   Στην περίπτωση που έχουν σημειωθεί αρκετές παραβάσεις ανά μεταφορική μονάδα, χρησιμοποιείται στην έκθεση (παράρτημα ΙΙΙ της παρούσας οδηγίας) μόνον η πλέον σοβαρή κατηγορία κινδύνου (όπως αναφέρεται στο στοιχείο 39 του παρατήματος Ι της παρούσας οδηγίας).
   1.   Κατηγορία κινδύνου Ι
   Στην περίπτωση που η μη συμμόρφωση με τις σχετικές διατάξεις ADR δημιουργεί υψηλό κίνδυνο θανάτου, σοβαρού τραυματισμού ή σημαντικής ζημίας του περιβάλλοντος, οι ελλείψεις θα πρέπει να οδηγήσουν στην άμεση λήψη κατάλληλων διορθωτικών μέτρων όπως για παράδειγμα ακινητοποίηση του οχήματος.
   Οι ελλείψεις περιλαμβάνουν:

               1)

               Η μεταφορά των μεταφερόμενων επικίνδυνων εμπορευμάτων απαγορεύεται.

               2)

               Διαρροή επικίνδυνων ουσιών.

               3)

               Μεταφορά με απαγορευμένο τρόπο ή με ανεπαρκές μέσο μεταφοράς.

               4)

               Χύδην μεταφορά με εμπορευματοκιβώτιο που δεν είναι δομικά συντηρήσιμο.

               5)

               Μεταφορά με όχημα χωρίς κατάλληλο πιστοποιητικό έγκρισης.

               6)

               Το όχημα δεν ανταποκρίνεται πλέον στα πρότυπα έγκρισης και παρουσιάζει άμεσο κίνδυνο (αλλιώς υπάγεται στην κατηγορία κινδύνου ΙΙ).

               7)

               Χρησιμοποιείται με εγκεκριμένη συσκευασία.

               8)

               Η συσκευασία δεν ανταποκρίνεται στις εφαρμόσιμες οδηγίες συσκευασίας.

               9)

               Δεν τηρήθηκαν οι ειδικές προβλέψεις για μικτές συσκευασίες.

               10)

               Δεν τηρήθηκαν οι κανόνες που διέπουν την ασφάλεια και την στίβαξη του φορτίου.

               11)

               Δεν τηρήθηκαν οι κανόνες που διέπουν την μικτή φόρτωση δεμάτων.

               12)

               Δεν τηρήθηκαν οι επιτρεπόμενοι βαθμοί πλήρωσης των δεξαμενών ή δεμάτων.

               13)

               Δεν τηρήθηκαν οι διατάξεις που περιορίζουν τις μεταφερόμενες ποσότητες σε μία μονάδα μεταφοράς.

               14)

               Μεταφορά επικίνδυνων εμπορευμάτων χωρίς ένδειξη της παρουσίας τους (π.χ. έγγραφα, επισήμανση και πινακίδες στα δέματα, πινακίδες και σήμανση του οχήματος).

               15)

               Μεταφορά χωρίς πινακίδα και επισήμανση του οχήματος.

               16)

               Δεν διατίθενται πληροφορίες σχετικά με την μεταφερόμενη ουσία που να επιτρέπουν τον καθορισμό παράβασης κατηγορίας κινδύνου Ι (π.χ. αριθμός ΟΗΕ, σωστή ονομασία αποστολής, ομάδα συσκευασίας).

               17)

               Ο οδηγός δεν διαθέτει ισχύον πιστοποιητικό επαγγελματικής κατάρτισης.

               18)

               Χρησιμοποιείται πυρ ή απροστάτευτη πηγή φωτός.

               19)

               Δεν τηρείται η απαγόρευση καπνίσματος.

         2.   Κατηγορία κινδύνου ΙΙ
   Στην περίπτωση που η μη συμμόρφωση με τις σχετικές διατάξεις ADR δημιουργεί κίνδυνο σοβαρού τραυματισμού ή σημαντικής ζημίας του περιβάλλοντος, οι ελλείψεις θα πρέπει να οδηγήσουν στην λήψη κατάλληλων διορθωτικών μέτρων όπως για παράδειγμα η απαίτηση διόρθωσης στον τόπο του ελέγχου αν αυτό είναι δυνατόν και ενδείκνυται αλλά το αργότερο κατά την ολοκλήρωση της αντίστοιχης μεταφορικής μετακίνησης.
   Οι ελλείψεις περιλαμβάνουν:

               1)

               Η μονάδα μεταφοράς περιλαμβάνει παραπάνω από ένα ρυμουλκούμενο/ ημιρυμουλκούμενο.

               2)

               Το όχημα δεν ανταποκρίνεται πλέον στα πρότυπα έγκρισης αλλά δεν παρουσιάζει άμεσο κίνδυνο.

               3)

               Το όχημα δεν φέρει πυροσβεστήρες σε λειτουργία όπως απαιτείται. Ο πυροσβεστήρας είναι δυνατόν να θεωρηθεί πως λειτουργεί ακόμη αν λείπουν μόνον η προβλεπόμενη σφραγίδα ή/και η ημερομηνία λήξης. Ωστόσο αυτό δεν ισχύει στην περίπτωση που ο πυροσβεστήρας είναι εμφανώς σε κατάσταση μη λειτουργίας π.χ. πιεσόμετρο στο 0.

               4)

               Το όχημα δεν φέρει τον εξοπλισμό που απαιτείται στο ADR ή στις γραπτές οδηγίες.

               5)

               Δεν τηρήθηκαν οι ημερομηνίες δοκιμών και επιθεώρησης και οι περίοδοι χρήσης της συσκευασίας, των περιεκτών για χύμα φορτία ή των μεγάλων συσκευασιών.

               6)

               Μεταφέρονται δέματα με φθαρμένες συσκευασίες, περιέκτες για χύμα φορτία ή μεγάλες συσκευασίες ή φθαρμένες ακάθαρτες κενές συσκευασίες.

               7)

               Μεταφορά συσκευασμένων εμπορευμάτων με εμπορευματοκιβώτιο που δεν είναι δομικά συντηρήσιμο.

               8)

               Οι δεξαμενές/τα εμπορευματοκιβώτια δεξαμενές (συμπεριλαμβανομένων των κενών και ακάθαρτων) δεν έχουν κλείσει κανονικά.

               9)

               Μεταφορά μικτής συσκευασίας με εξωτερική συσκευασία που δεν έχει κλείσει κανονικά.

               10)

               Εσφαλμένη επισήμανση, χαρακτηρισμός ή πινακίδα.

               11)

               Δεν υπάρχουν γραπτές οδηγίες σύμφωνα με την ADR, ή οι γραπτές οδηγίες δεν σχετίζονται με τα μεταφερόμενα εμπορεύματα.

               12)

               Το όχημα δεν υπόκειται σε κανονική επιτήρηση ή δεν έχει σταθμεύσει κανονικά.

         3.   Κατηγορία κινδύνου ΙΙΙ
   Στην περίπτωση που η μη συμμόρφωση με τις σχετικές διατάξεις δημιουργεί χαμηλό κίνδυνο τραυματισμού ή ζημίας του περιβάλλοντος, και όπου δεν απαιτείται η άμεση λήψη κατάλληλων διορθωτικών μέτρων στον τόπο του ελέγχου αλλά είναι δυνατόν να αντιμετωπισθεί αργότερα στην επιχείρηση.
   Οι ελλείψεις περιλαμβάνουν:

               1)

               Το μέγεθος των πινακίδων ή των ετικετών ή το μέγεθος των γραμμάτων, των αριθμών ή των συμβόλων στις πινακίδες ή τις ετικέτες δεν συμμορφώνεται με τους κανονισμούς.

               2)

               Δεν διατίθενται πληροφορίες στα παραστατικά μεταφοράς εκτός από τις περιπτώσεις κατηγορίας κινδύνου Ι 16.

               3)

               Το πιστοποιητικό κατάρτισης δεν διατίθεται επί του οχήματος αλλά υπάρχουν ενδείξεις πως βρίσκεται στην κατοχή του οδηγού.

         ΠΑΡΑΡΤΗΜΑ III
   ΥΠΟΔΕΙΓΜΑ ΤΥΠΟΠΟΙΗΜΕΝΟΥ ΕΝΤΥΠΟΥ ΓΙΑ ΤΗ ΣΥΝΤΑΞΗ ΤΗΣ ΕΚΘΕΣΗΣ ΓΙΑ ΠΑΡΑΒΑΣΕΙΣ ΚΑΙ ΚΥΡΩΣΕΙΣ ΠΟΥ ΠΡΕΠΕΙ ΝΑ ΑΠΟΣΤΕΛΛΕΤΑΙ ΣΤΗΝ ΕΠΙΤΡΟΠΗ


Avis juridique important

|

31993L0061

Οδηγία 93/61/ΕΟΚ της Επιτροπής της 2ας Ιουλίου 1993 για τον καθορισμό των όρων τους οποίους πρέπει να πληρούν το πολλαπλασιαστικό υλικό και τα φυτάρια κηπευτικών, εκτός των σπόρων προς σπορά, σύμφωνα με την οδηγία 92/33/ΕΟΚ του Συμβουλίου για την εμπορία φυταρίων και πολλαπλασιαστικού υλικού κηπευτικών, εκτός των σπόρων προς σπορά

Επίσημη Εφημερίδα αριθ. L 250 της 07/10/1993 σ. 0019 - 0028 Φινλανδική ειδική έκδοση: Κεφάλαιο 3 τόμος 52 σ. 0248  Σουηδική ειδική έκδοση: Κεφάλαιο 3 τόμος 52 σ. 0248

ΟΔΗΓΙΑ 93/61/ΕΟΚ ΤΗΣ ΕΠΙΤΡΟΠΗΣ της 2ας Ιουλίου 1993 για τον καθορισμό των όρων τους οποίους πρέπει να πληρούν το πολλαπλασιαστικό υλικό και τα φυτάρια κηπευτικών, εκτός των σπόρων προς σπορά, σύμφωνα με την οδηγία 92/33/ΕΟΚ του Συμβουλίου για την  εμπορία φυταρίων και πολλαπλασιαστικού υλικού κηπευτικών, εκτός των σπόρων προς σποράΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 92/33/ΕΟΚ του Συμβουλίου της 28ης Απριλίου 1992 για την εμπορία φυταρίων και πολλαπλασιαστικού υλικού κηπευτικών, εκτός των σπόρων προς σπορά(1) , και ιδίως το άρθρο 4,  Εκτιμώντας:  ότι, κατά την εφαρμογή των διατάξεων της παρούσας οδηγίας, ενδείκνυται να ληφθούν υπόψη οι κύκλοι παραγωγής των διαφόρων υλικών- ότι οι όροι που τίθενται με την παρούσα οδηγία πρέπει να θεωρούνται ως το ελάχιστο αποδεκτό όροι σε αυτό το στάδιο, λαμβανομένων υπόψη των τρεχουσών συνθηκών παραγωγής στην Κοινότητα- ότι θα αναπτυχθούν και θα γίνουν λεπτομερέστεροι σταδιακά, ώστε να  επιτευχθούν τελικώς υψηλά πρότυπα βελτιωμένης ποιότητας- ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής Σπόρων και Πολλαπλασιαστικού Υλικού Γεωργικών Δενδροκομικών και Δασικών Φυτικών Ειδών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1.  Η παρούσα οδηγία καθορίζει τα δελτία, τα οποία αναφέρονται στο άρθρο 4 της οδηγίας 92/33/ΕΟΚ, και θέτει τις προδιαγραφές σχετικά με την επισήμανση, οι οποίες αναφέρονται στο άρθρο 11 της εν λόγω οδηγίας.  2.  Τα δελτία έχουν εφαρμογή επί των υπό ανάπτυξη καλλιεργειών και του πολλαπλασιαστικού υλικού κηπευτικών (συμπεριλαμβανομένων των έρριζων υποκειμένων) καθώς και επί των φυταρίων που προέρχονται από αυτά, όλων των γενών και ειδών που αναφέρονται στο  παράρτημα ΙΙ της οδηγίας 92/33/ΕΟΚ, και επί των έρριζων υποκειμένων άλλων γενών και ειδών που αναφέρονται στο άρθρο 4 της εν λόγω οδηγίας ανεξαρτήτως του συστήματος πολλαπλασιασμού που εφαρμόσθηκε, και τα οποία στο εξής καλούνται "υλικό".  3.  Οι διατάξεις της παρούσας οδηγίας εφαρμόζονται προοδευτικά, λαμβανομένων υπόψη των κύκλων παραγωγής του υλικού, το οποίο αναφέρεται στην παράγραφο 2.   Άρθρο 2  Το υλικό πληροί τους σχετικούς φυτοϋγειονομικούς όρους της οδηγίας 77/93/ΕΟΚ του Συμβουλίου(2) , στις περίπτωσεις που αυτοί έχουν εφαρμογή.   Άρθρο 3  1.  Με την επιφύλαξη των διατάξεων του άρθρου 2, το υλικό πρέπει να είναι τουλάχιστον οπτικά απαλλαγμένο από επιβλαβείς οργανισμούς και ασθένειες που επηρεάζουν την ποιότητα, ή ενδείξεις ή συμπτώματα αυτών, που μειώνουν τη χρησιμότητα του  πολλαπλασιαστικού υλικού και των φυταρίων κηπευτικών, και ιδίως από τους οργανισμούς που απαριθμούνται στο συνημμένο παράρτημα όσον αφορά το συγκεκριμένο γένος ή είδος, όπου είναι εφαρμόσιμο.  2.  Οποιοδήποτε υλικό παρουσιάζει ορατές ενδείξεις ή συμπτώματα παρουσίας επιβλαβών οργανισμών ή ασθένειες κατά το στάδιο της ανάπτυξης, υποβάλλεται στην κατάλληλη θεραπεία, αμέσως με την εμφάνισή του, ή απομακρύνεται, ανάλογα με την περίπτωση.  3.  Στην περίπτωση βολβών του κρομμύου του σκορόδου και του σκόρδου, πρέπει να πληρούνται οι εξής απαιτήσεις:  - το πολλαπλασιαστικό υλικό πρέπει να προέρχεται απευθείας από υλικό το οποίο, στο στάδιο της ανάπτυξης, υπέστη έλεγχο και διαπιστώθηκε ότι είναι ουσιαστικά απαλλαγμένο από επιβλαβείς οργανισμούς ή ασθένειες, ή ενδείξεις ή συμπτώματα αυτών, που  αναφέρονται στην παράγραφο 1, και ιδίως από εκείνα που αναγράφονται στο συνημμένο παράρτημα.   Άρθρο 4  Το υλικό έχει την ορθή ταυτότητα (συμφωνεί ως προς τα χαρακτηριστικά) και επαρκή καθαρότητα όσον αφορά το γένος ή είδος και επίσης έχει την ορθή ταυτότητα και επαρκή καθαρότητα όσον αφορά την ποικιλία.   Άρθρο 5  1.  Το υλικό πρέπει να είναι ουσιαστικά απαλλαγμένο από ελαττώματα, τα οποία πιθανόν να μειώσουν την ποιότητά τους ως πολλαπλασιαστικού υλικού ή ως φυταρίου.  2.  Η υγεία και οι διαστάσεις του υλικού πρέπει να είναι ικανοποιητικές σε σχέση με τη χρησιμότητά του ως πολλαπλασιαστικού υλικού ή ως φυταρίου. Επιπροσθέτως, πρέπει να εξασφαλίζεται, κατάλληλη ισορροπία μεταξύ των ριζών, στελεχών και φύλλων.   Άρθρο 6  1.  Το έγγραφο του προμηθευτή που αναφέρεται στο άρθρο 11 της οδηγίας 92/33/ΕΟΚ είναι από κατάλληλο υλικό, το οποίο δεν έχει χρησιμοποιηθεί προηγουμένως, και εκτυπώνεται σε μία τουλάχιστον από τις επίσημες γλώσσες της Κοινότητας. Περιλαμβάνει  τις ακόλουθες στήλες πληροφοριών:  i) ένδειξη "ποιότητα ΕΟΚ" ii) αναφορά του κοινοτικού κωδικού του κράτους μέλους iii) αναφορά της αρμόδιας επίσημης υπηρεσίας ή του διακριτικού κωδικού της iv) αριθμό καταχώρισης ή πιστοποίησης v) όνομα προμηθευτή vi) ατομικό αριθμό σειράς, εβδομάδας ή παρτίδας vii) ημερομηνία έκδοσης του εγγράφου προμηθευτή viii) αριθμό αναφοράς στην σπορομερίδα στην περίπτωση νεαρών φυτών που αναπτύχθηκαν απευθείας από σπόρους προς σπορά, οι οποίοι διατίθενται στην αγορά κατ' εφαρμογή της οδηγίας 70/458/ΕΟΚ του Συμβουλίου(3) . Εναλλακτικά, ο εν λόγω αριθμός αναφοράς  τίθεται στη διάθεση της αρμόδιας επίσημης υπηρεσίας, κατόπιν αιτήσεώς της ix) κοινή ονομασία, ή όταν το υλικό συνοδεύεται από φυτοϋγειονομικό διαβατήριο σύμφωνα με την οδηγία 92/105/ΕΟΚ(4) , βοτανική ονομασία x) ονομασία της ποικιλίας- στην περίπτωση έρριζων υποκειμένων, ονομασία της ποικιλίας ή περιγραφή της xi) ποσότητα xii) στην περίπτωση εισαγωγών από τρίτες χώρες δυνάμει του άρθρου 16 παράγραφος 2 της οδηγίας 92/33/ΕΟΚ, το όνομα της χώρας συγκομιδής.  2.  Στην περίπτωση που το υλικό συνοδεύεται από φυτοϋγειονομικό διαβατήριο, κατ' εφαρμογή της οδηγίας 92/105/ΕΟΚ, το διαβατήριο δύναται, εάν το επιθυμεί ο προμηθευτής, να συνιστά το έγγραφο του προμηθευτή του αναφέρεται στην παράγραφο 1. Εντούτοις,  πρέπει να υπάρχει η ένδειξη "ποιότητα ΕΟΚ" και αναφορά της αρμόδιας επίσημης υπηρεσίας κατά την οδηγία 92/33/ΕΟΚ καθώς και αναφορά της ονομασίας της ποικιλίας. Στην περίπτωση εισαγωγών από τρίτες χώρες βάσει του άρθρου 16 παράγραφος 2 της οδηγίας  92/33/ΕΟΚ, πρέπει να αναφέρεται επίσης το όνομα της χώρας συγκομιδής. Τα στοιχεία αυτά μπορούν να βρίσκονται στο ίδιο έγγραφο με το διαβατήριο, αλλά σαφώς διαχωρισμένα.   Άρθρο 7  1.  Τα κράτη μέλη θέτουν σε ισχύ τις νομοθετικές, κανονιστικές ή διοικητικές διατάξεις που απαιτούνται για την συμμόρφωση προς την παρούσα οδηγία πριν από τις 31 Δεκεμβίου 1993. Ενημερώνουν δε σχετικά την Επιτροπή.  Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.  3.  Τα κράτη μέλη διαβιβάζουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.   Άρθρο 8  Η παρούσα οδηγία απευθύνεται στα κράτη μέλη.  Βρυξέλλες, 2 Ιουλίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 157 της 10. 6. 1992, σ. 1.  (2) ΕΕ αριθ. L 26 της 31. 1. 1977, σ. 20.  (3) ΕΕ αριθ. L 225 της 12. 10. 1970, σ. 7.  (4) ΕΕ αριθ. L 4 της 8. 1. 1993, σ. 22.      ΠΑΡΑΡΤΗΜΑ    /* ΠΙΝΑΚΕΣ: δείτε Ε.Ε. */


title: Οδηγία 2007/31/ΕΚ της Επιτροπής, της 31ης Μαΐου 2007 , για την τροποποίηση της οδηγίας 91/414/ΕΟΚ του Συμβουλίου όσον αφορά την επέκταση της χρήσης της δραστικής ουσίας fosthiazate (Κείμενο που παρουσιάζει ενδιαφέρον για τον ΕΟΧ)

text:
               1.6.2007

               EL

               Επίσημη Εφημερίδα της Ευρωπαϊκής Ένωσης

               L 140/44

      ΟΔΗΓΊΑ 2007/31/ΕΚ ΤΗΣ ΕΠΙΤΡΟΠΉΣ

   της 31ης Μαΐου 2007
   για την τροποποίηση της οδηγίας 91/414/ΕΟΚ του Συμβουλίου όσον αφορά την επέκταση της χρήσης της δραστικής ουσίας fosthiazate
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση φυτοπροστατευτικών προϊόντων στην αγορά (1), και ιδίως το άρθρο 6 παράγραφος 1 δεύτερο εδάφιο δεύτερη περίπτωση,
   Εκτιμώντας τα ακόλουθα:

               (1)

               Με την οδηγία 2003/84/ΕΚ της Επιτροπής (2) η fosthiazate καταχωρίσθηκε ως δραστική ουσία στο παράρτημα I της οδηγίας 91/414/ΕΟΚ.

               (2)

               Η εταιρεία ISK Biosciences Europe SA, παρασκευάστρια της δραστικής ουσίας fosthiazate, υπέβαλε στοιχεία σχετικά με τις χρήσεις για την καταπολέμηση των νηματωδών με τα οποία υποστήριξε το γενικό συμπέρασμα ότι μπορεί να αναμένεται ότι τα φυτοπροστατευτικά προϊόντα που περιέχουν fosthiazate θα ικανοποιήσουν τις απαιτήσεις ασφάλειας που ορίζονται στο άρθρο 5 παράγραφος 1 στοιχεία α) και β) της οδηγίας 91/414/ΕΟΚ. Συνεπώς, η fosthiazate συμπεριλήφθηκε στο παράρτημα I της εν λόγω οδηγίας με τις συγκεκριμένες διατάξεις ότι τα κράτη μέλη μπορούν να επιτρέπουν να χρησιμοποιείται μόνον ως νηματωδοκτόνο.

               (3)

               Επιπλέον της καταπολέμησης των νηματωδών σε ορισμένες γεωργικές χρήσεις, ο κοινοποιών έχει τώρα υποβάλει αίτηση τροποποίησης αυτών των συγκεκριμένων διατάξεων όσον αφορά την καταπολέμηση των εντόμων. Για να υποστηρίξει αυτήν την επέκταση της χρήσης, ο κοινοποιών υπέβαλε πρόσθετες πληροφορίες.

               (4)

               Οι Κάτω Χώρες και το Ηνωμένο Βασίλειο αξιολόγησαν τις πληροφορίες και τα δεδομένα που υπέβαλε η εταιρεία. Τον Μάιο και τον Νοέμβριο του 2006, αντίστοιχα, ενημέρωσαν την Επιτροπή ότι κατέληξαν στο συμπέρασμα ότι η αιτηθείσα επέκταση της χρήσης δεν δημιουργεί κανέναν πρόσθετο κίνδυνο πέραν αυτών που έχουν ήδη ληφθεί υπόψη στην εγγραφή της στις συγκεκριμένες διατάξεις για τη fosthiazate στο παράρτημα Ι της οδηγίας 91/414/ΕΟΚ και στην έκθεση ανασκόπησης της Επιτροπής για την εν λόγω ουσία. Αυτό ισχύει προπάντων επειδή η επέκταση αφορά μόνον τους οργανισμούς που ελέγχθηκαν αλλά όχι τις παραμέτρους εφαρμογής όπως καθορίζονται στις συγκεκριμένες διατάξεις του παραρτήματος Ι της οδηγίας 91/414/ΕΟΚ.

               (5)

               Ως εκ τούτου, κρίνεται δικαιολογημένη η τροποποίηση των προδιαγραφών της fosthiazate.

               (6)

               Συνεπώς, κρίνεται σκόπιμο να τροποποιηθεί ανάλογα η οδηγία 91/414/ΕΟΚ.

               (7)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας.
   Άρθρο 2
   Τα κράτη μέλη θεσπίζουν και δημοσιεύουν το αργότερο έως την 1η Σεπτεμβρίου 2007 τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Κοινοποιούν αμέσως στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ των εν λόγω διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές από τις 2 Σεπτεμβρίου 2007.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν παραπομπή στην παρούσα οδηγία ή συνοδεύονται από την παραπομπή αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 31 Μαΐου 2007.

            Για την Επιτροπή

         Μάρκος ΚΥΠΡΙΑΝΟΫ

            Μέλος της Επιτροπής

      (1)  ΕΕ L 230 της 19.8.1991, σ. 1. Οδηγία όπως τροποποιήθηκε τελευταία με την οδηγία 2007/25/ΕΚ της Επιτροπής (ΕΕ L 106 της 24.4.2007, σ. 34).

      (2)  ΕΕ L 247 της 30.9.2003, σ. 20. Οδηγία όπως τροποποιήθηκε με την οδηγία 2004/64/ΕΚ (ΕΕ L 125 της 28.4.2004, σ. 42).

      ΠΑΡΑΡΤΗΜΑ
      Στο παράρτημα I της οδηγίας 91/414/ΕΟΚ, η σειρά 69 αντικαθίσταται από τα εξής:

                     «69

                     Fosthiazate
                     Αριθ. CAS 98886-44-3
                     Αριθ. CIPAC 585

                     (RS)-S-δευτ. βουτυλ O-αιθύλιο 2-οξο-1,3-θειαζολιδιν-3-υλοθειοφωσφονικό

                     930 g/kg

                     1η Ιανουαρίου 2004

                     31 Δεκεμβρίου 2013

                     Επιτρέπεται να χρησιμοποιείται μόνον ως εντομοκτόνο και νηματωδοκτόνο.
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την fosthiazate, και ιδίως των προσαρτημάτων I και II, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 4 Ιουλίου 2003. Στη συνολική αυτή εκτίμηση τα κράτη μέλη οφείλουν:

                                 —

                                 να αποδίδουν ιδιαίτερη προσοχή στην προστασία του υπόγειου υδροφόρου ορίζοντα, όταν η δραστική ουσία χρησιμοποιείται σε περιοχές με ευπαθές έδαφος ή/και ευπαθείς κλιματολογικές συνθήκες,

                                 —

                                 να αποδίδουν ιδιαίτερη προσοχή στην προστασία των πτηνών και άγριων θηλαστικών, ιδίως εάν η ουσία χρησιμοποιείται στη διάρκεια της αναπαραγωγικής περιόδου,

                                 —

                                 να αποδίδουν ιδιαίτερη προσοχή στην προστασία των οργανισμών του εδάφους μη στόχων.

                           Πρέπει να εφαρμόζονται μέτρα περιορισμού του κινδύνου, όπου ενδείκνυται. Προκειμένου να αμβλυνθεί ο πιθανός κίνδυνος για τα μικρά πουλιά, οι εγκρίσεις του προϊόντος θα υπόκεινται στον όρο ότι θα έχει εισαχθεί στο έδαφος ένας μεγάλος αριθμός κόκκων.
                     Τα κράτη μέλη πληροφορούν την Επιτροπή σύμφωνα με το άρθρο 13 παράγραφος 5 σχετικά με την προδιαγραφή του τεχνικού υλικού όπως παράγεται για εμπορικούς σκοπούς.».


Avis juridique important

|

31992L0041

Οδηγία 92/41/ΕΟΚ του Συμβουλίου της 15ης Μαΐου 1992 που τροποποιεί την οδηγία 89/622/ΕΟΚ για την προσέγγιση των νομοθετικών, κανονιστικών και διοικητικών διατάξεων των κρατών μελών, σχετικά με τη σήμανση των προϊόντων καπνού

Επίσημη Εφημερίδα αριθ. L 158 της 11/06/1992 σ. 0030 - 0033 Φινλανδική ειδική έκδοση: Κεφάλαιο 15 τόμος 11 σ. 0047  Σουηδική ειδική έκδοση: Κεφάλαιο 15 τόμος 11 σ. 0047

ΟΔΗΓΙΑ 92/41/ΕΟΚ ΤΟΥ ΣΥΜΒΟΥΛΙΟΥ  της 15ης Μαΐου 1992  που τροποποιεί την οδηγία 89/622/ΕΟΚ για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με τη σήμανση των προϊόντων καπνούΤΟ ΣΥΜΒΟΥΛΙΟ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  την πρόταση της Επιτροπής (1),  Σε συνεργασία με το Ευρωπαϊκό Κοινοβούλιο (2),  Έχοντας υπόψη τη γνώμη της Οικονομικής και Κοινωνικής Επιτροπής (3),  Εκτιμώντας:  ότι υφίστανται αποκλίσεις μεταξύ των νομοθετικών, κανονιστικών και διοικητικών διατάξεων των κρατών μελών όσον αφορά τη σήμανση των προϊόντων καπνού- ότι οι διαφορές αυτού του είδους μπορούν να δημιουργήσουν προσκόμματα στις συναλλαγές και να  παρεμποδίσουν την εγκαθίδρυση και τη λειτουργία της εσωτερικής αγοράς-  ότι αυτά τα ενδεχόμενα εμπόδια θα πρέπει να αρθούν και ότι, για το σκοπό αυτό, τόσο η διάθεση στην αγορά όσο και η ελεύθερη κυκλοφορία των προϊόντων καπνού πρέπει να υπόκεινται σε κοινούς κανόνες όσον αφορά τη σήμανση-  ότι αυτοί οι κοινοί κανόνες πρέπει να λαμβάνουν δεόντως υπόψη την προστασία της υγείας των ατόμων και ιδιαίτερα των νέων και να βασίζονται σε υψηλό επίπεδο προστασίας της υγείας, σύμφωνα με το άρθρο 100 Α παράγραφος 3 της συνθήκης-  ότι το Συμβούλιο και οι αντιπρόσωποι των κυβερνήσεων των κρατών μελών, συνελθόντες στα πλαίσια του Συμβουλίου, με το ψήφισμα της 7ης Ιουλίου 1986 σχετικά με ένα πρόγραμμα δράσης των Ευρωπαϊκών Κοινοτήτων κατά του καρκίνου (4), καθόρισαν ως στόχο του  προγράμματος αυτού τη συμβολή του στη βελτίωση της υγείας και της ποιότητας ζωής των πολιτών της Κοινότητας, με μείωση του αριθμού των περιπτώσεων καρκίνου και ότι, συνεπώς, θεωρούν ότι ο αντικαπνιστικός αγώνας έχει πρωταρχική σημασία-  ότι η οδηγία 89/622/ΕΟΚ (5), για να εξασφαλίσει αντικειμενική πληροφόρηση για τους κινδύνους που συνεπάγεται η κατανάλωση καπνού, καθιέρωσε γενική προειδοποίηση την οποία πρέπει να φέρουν όλες οι μονάδες συσκευασίας κάθε προϊόντος καπνού καθώς και  ειδικές προειδοποιήσεις για τα τσιγάρα-  ότι η Επιτροπή, ύστερα από αίτηση του Συμβουλίου, δεσμεύθηκε να τροποποιήσει την οδηγία 89/622/ΕΟΚ για να καθιερώσει πρόσθετες τροποποιήσεις τις οποίες πρέπει να φέρουν όλες οι μονάδες συσκευασίας των άλλων προϊόντων καπνού εκτός από τα τσιγάρα-  ότι από τη γνώμη ειδικών επιστημόνων προκύπτει ότι όλα τα προϊόντα καπνού συνεπάγονται κινδύνους για την υγεία-  ότι, σε σχέση με τα αποτελέσματά τους στην υγεία και με σκοπό τη σήμανσή τους, θα πρέπει να διακρίνουμε τα προϊόντα καπνού για κάπνισμα από τα προϊόντα καπνού χωρίς καύση-  ότι τα διάφορα είδη καπνού για στρίψιμο παρουσιάζουν τους ίδιους κινδύνους για την υγεία με τα τσιγάρα και ότι θα πρέπει, συνεπώς, να συμπίπτουν οι ειδικές προειδοποιήσεις που πρέπει να υπάρχουν πάνω στα είδη καπνού για στρίψιμο με εκείνες για τα  τσιγάρα-  ότι τα άλλα προϊόντα καπνού για κάπνισμα παρουσιάζουν κινδύνους για την υγεία που είναι παρόμοιοι με εκείνους των τσιγάρων- ότι, πάντως, τα υπάρχοντα διαφορετικά είδη είναι λιγότερο ομοιογενή- ότι, συνεπώς, θα πρέπει να απαιτείται να φέρουν αυτά τα  προϊόντα τις ειδικές προειδοποιήσεις σύμφωνα με τους κατάλληλους κανόνες-  ότι έχει αποδειχθεί ότι τα προϊόντα καπνού χωρίς καύση αποτελούν έναν παράγοντα αυξημένου κινδύνου πρόκλησης καρκίνου και ότι, για το λόγο αυτό, πρέπει να καθιερωθούν γι' αυτά τα προϊόντα ειδικές προειδοποιήσεις για τον κίνδυνο αυτόν-  ότι οι ειδικοί επιστήμονες γνωμοδοτούν ότι η εξάρτηση που προκαλεί η κατανάλωση καπνού αποτελεί κίνδυνο για τον οποίο είναι χρήσιμο να υπάρχει ειδική προειδοποίηση πάνω στα προϊόντα καπνού-  ότι, εξάλλου, ορισμένα νέα προϊόντα καπνού που λαμβάνονται από το στόμα και τα οποία κυκλοφορούν στη αγορά ορισμένων κρατών μελών, ασκούν ιδιαίτερη έλξη στους νέους και ότι τα πιο εκτεθειμένα σ' αυτό το πρόβλημα κράτη μέλη έχουν ήδη απαγορεύσει πλήρως  αυτά τα νέα προϊόντα καπνού ή προτίθενται να τα απαγορεύσουν-  ότι, όσον αφορά αυτά τα προϊόντα, υπάρχουν διαφορές ανάμεσα στις νομοθετικές, κανονιστικές και διοικητικές διατάξεις των κρατών μελών και ότι, λόγω του γεγονότος αυτού, πρέπει να υπόκεινται αυτά τα είδη καπνού σε κοινούς κανόνες-  ότι υπάρχει πραγματικός κίνδυνος να χρησιμοποιούνται τα νέα αυτά προϊόντα που λαμβάνονται από το στόμα κυρίως από τους νέους, πράγμα που συνεπάγεται την εξάρτηση από τη νικοτίνη εάν δεν ληφθούν έγκαιρα ορισμένα περιοριστικά μέτρα-  ότι, σύμφωνα με τα συμπεράσματα των μελετών του διεθνούς κέντρου έρευνας για τον καρκίνο, τα είδη καπνού που λαμβάνονται από το στόμα χαρακτηρίζονται από την παρουσία ιδιαίτερα υψηλών ποσοτήτων καρκινογόνων ουσιών- ότι αυτά τα νέα προϊόντα προκαλούν  ιδίως καρκίνους του στόματος-  ότι οι απαγορεύσεις της διάθεσης στην αγορά που εφαρμόστηκαν ήδη από τρία κράτη μέλη όσον αφορά τα καπνά αυτά έχουν άμεσες συνέπειες στην καθιέρωση και λειτουργία της εσωτερικής αγοράς- ότι είναι, συνεπώς, αναγκαία η προσέγγιση των νομοθετικών,  κανονιστικών και διοικητικών διατάξεων των κρατών μελών στον τομέα αυτόν λαμβάνοντας ως βάση υψηλό επίπεδο προστασίας της υγείας- ότι το μόνο κατάλληλο μέτρο είναι η πλήρης απαγόρευση- ότι, πάντως, η απαγόρευση αυτή δεν αφορά τα προϊόντα καπνού με μακρά  παράδοση που λαμβάνονται από το στόμα και συνεχίζουν να υπάγονται στις διατάξεις της οδηγίας 89/622/ΕΟΚ, όπως αυτή τροποποιείται από την παρούσα οδηγία, που εφαρμόζονται στα προϊόντα καπνού χωρίς καύση-  ότι οι προβλεπόμενες από την παρούσα οδηγία πρωτοβουλίες θα έχουν πολύ θετικότερα αποτελέσματα στη δημόσια υγεία και ότι θα συνοδεύονται από προγράμματα εκπαίδευσης για την υγεία κατά τη διάρκεια της υποχρεωτικής εκπαίδευσης και από εκστρατείες  ενημέρωσης και ευαισθητοποίησης,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 89/622/ΕΟΚ τροποποιείται ως εξής:  1. Στον τίτλο και στο άρθρο 1 προστίθενται οι ακόλουθοι όροι:  "καθώς και με την απαγόρευση ορισμένων καπνών που λαμβάνονται από το στόμα."  2. Στο άρθρο 2 προστίθεται η ακόλουθος παράγραφος:  "4. Καπνά που λαμβάνονται από το στόμα για τους σκοπούς του άρθρου 8α: όλα τα προϊόντα που προορίζονται για λήψη από το στόμα, εξαιρουμένων εκείνων που προορίζονται για κάπνισμα ή μάσημα, που αποτελούνται πλήρως ή εν μέρει από καπνό, με τη μορφή σκόνης,  λεπτών σωματιδίων ή κάθε συνδυασμός αυτών των μορφών -κυρίως αυτά που συσκευάζονται σε φακελάκια μιας δόσης ή σε πορώδη φακελάκια- ή σε μοφή που θυμίζει τρόφιμα."  3. Το άρθρο 4 τροποποιείται ως εξής:  α) Στην παράγραφο 2, ο όρος "παράρτημα" αντικαθίσταται από τον όρο "παράρτημα Ι"-  β) Παρεμβάλλεται η ακόλουθη παράγραφος:  "2α. Εκτός από τη γενική προειδοποίηση που προβλέπεται στην παράγραφο 1, οι μονάδες συσκευασίας των προϊόντων καπνού εκτός των τσιγάρων φέρουν ειδική προειδοποίηση σύμφωνα με τους ακόλουθους κανόνες:  α) για τα πακέτα των καπνών για στρίψιμο, οι ειδικές προειδοποιήσεις, για τις οποίες κάθε κράτος μέλος καταρτίζει πίνακα αποκλειστικά και μόνο με αυτές που αναφέρονται στο παράρτημα Ι, εναλλάσσονται ώστε να εξασφαλίζουν τη διαδοχική αναφορά κάθε  προειδοποίησης σε ίσο αριθμό μονάδων συσκευασίας, με περιθώριο ανοχής 5 % περίπου-  β) οι μονάδες συσκευασίας των πούρων, μικρών πούρων, καπνού για πίπα και άλλων προϊόντων καπνού για κάπνισμα, με εξαίρεση τα τσιγάρα και τον καπνό για στρίψιμο, φέρουν μια από τις ειδικές προειδοποιήσεις που αναφέρονται στο παράρτημα ΙΙ, ώστε να  εξαφαλίζεται η πραγματική εναλλαγή τους-  γ) οι μονάδες συσκευασίας των προϊόντων καπνού χωρίς καύση φέρουν την ακόλουθη ειδική προειδοποίηση: "Προκαλεί καρκίνο".  Οι ειδικές προειδοποιήσεις εκτυπώνονται ή επιτίθενται σταθερά, στην επίσημη ή στις επίσημες γλώσσες της χώρας όπου κυκλοφορεί τελικά το προϊόν, πάνω στις μονάδες συσκευασίας."-  γ) η παράγραφος 3 αντικαθίσταται από το ακόλουθο κείμενο:  "3. Τα κράτη μέλη μπορούν να προβλέψουν ότι οι προειδοποιήσεις που αναφέρονται στις παραγράφους 1, 2 και 2 α συνοδεύονται από τη μνεία της αρχής που τη συνέταξε."-  δ) η παράγραφος 5 αντικαθίσταται από το ακόλουθο κείμενο:  "5. Στα προϊόντα καπνού εκτός των τσιγάρων, η γενική προειδοποίηση που αναφέρεται στην παράγραφο 1, καθώς και η ειδική προειδοποίηση που αναφέρεται στην παράγραφο 2 α, εκτυπώνονται ή επιτίθενται σταθερά. Κάθε προειδοποίηση, σε κάθε χρησιμοποιούμενη  γλώσσα, πρέπει να καλύπτει το 1 % της συνολικής επιφάνειας της μονάδας συσκευασίας. Πρέπει, εν πάση περιπτώσει, να είναι ευκρινής, ευανάγνωστη και ανεξίτηλη. Οι προειδοποιήσεις πρέπει να αναγράφονται σε εμφανές μέρος και σε αντίθεση με το φόντο και δεν  πρέπει με κανένα τρόπο να αποκρύπτονται, να καλύπτονται ή να χωρίζονται από άλλες ενδείξεις ή εικόνες."  4. Το άρθρο 5 αντικαθίσταται από το ακόλουθο κείμενο:  "Άρθρο 5  Η Επιτροπή προσαρμόζει στην τεχνική πρόοδο, σύμφωνα με τη διαδικασία των άρθρων 6 και 7, τις μεθόδους μέτρησης και εξακρίβωσης που προβλέπονται στο άρθρο 2 παράγραφοι 2 και 3."  5. Παρεμβάλλεται το ακόλουθο άρθρο:  "Άρθρο 8 α  Τα κράτη μέλη απαγορεύουν τη διάθεση στην αγορά καπνών που λαμβάνονται από το στόμα όπως ορίζονται στο άρθρο 2 παράγραφος 4."  6. Το παράρτημα αντικαθίσταται από τα παραρτήματα που περιλαμβάνονται στο παράρτημα της παρούσας οδηγίας.  Άρθρο 2  1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο την 1η Ιουλίου 1992. Ενημερώνουν αμέσως την Επιτροπή σχετικά και της ανακοινώνουν τις  ουσιώδειες διατάξεις εσωτερικού δικαίου που θεσπίζουν στον τομέα που διέπεται από την παρούσα οδηγία.  Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις της αναφοράς αυτής εκδίδονται από τα κράτη μέλη.  2. Η τροποποίηση της οδηγίας 89/622/ΕΟΚ που αναφέρεται στο άρθρο 1 παράγραφος 5 εφαρμόζεται το αργότερο την 1η Ιουλίου 1992. Οι τροποποιήσεις της οδηγίας 89/622/ΕΟΚ που αναφέρονται στο άρθρο 1 παράγραφοι 3, 4 και 6 εφαρμόζονται το αργότερο την 1η  Ιανουαρίου 1994. Ωστόσο, τα υπάρχοντα κατά την ημερομηνία αυτή προϊόντα που δεν είναι σύμφωνα με τις απαιτήσεις του άρθρου 4 παράγραφοι 2α, 3 και 5 της οδηγίας 89/622/ΕΟΚ μπορούν να κυκλοφορούν ακόμα στην αγορά ως τις 31 Δεκεμβρίου 1994.  Άρθρο 3  1. Η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων τους εθνικούς πίνακες προειδοποιήσεων που προβλέπονται στο άρθρο 4 παράγραφος 2α στοιχείο α) της οδηγίας 89/622/ΕΟΚ για τον καπνό για στρίψιμο.  2. Τα κράτη μέλη τα οποία, μετά τις 31 Δεκεμβρίου 1993, τροποποιούν τους πίνακες των προειδοποιήσεών τους που αναφέρονται στην προηγούμενη παράγραφο 1, κοινοποιούν την τροποποίηση αυτή 18 μήνες πριν την εφαρμογή της στην Επιτροπή, η οποία τη δημοσιεύει  στην Επίσημη Εφημερίδα των Ευρωπαϊκών Κοινοτήτων.  Άρθρο 4  Η παρούσα οδηγία απευθύνεται στα κράτη μέλη. Βρυξέλλες, 15 Μαΐου 1992. Για το Συμβούλιο  Ο Πρόεδρος  Arlindo DE CARVALHO   (1) EE αριθ. C 29 της 5. 2. 1991, σ. 5 και EE αριθ. C 260 της 5. 10. 1991, σ. 7. (2) EE αριθ. C 240 της 16. 9. 1991, σ. 24 και EE αριθ. C 94 της 13. 4. 1992. (3) ΕΕ αριθ. C 191 της 22. 7. 1991, σ. 37. (4) ΕΕ αριθ. C 184 της 23. 7. 1986, σ. 19.  (5) ΕΕ αριθ. L 359 της 8. 12. 1989, σ. 1.    ΠΑΡΑΡΤΗΜΑ  "ΠΑΡΑΡΤΗΜΑ Ι  Πίνακας προειδοποιήσεων σχετικά με την υγεία που αναφέρεται στο άρθρο 4 παράγραφοι 2 και 2α στοιχείο α)  Α. Προειδοποιήσεις που πρέπει να περιλαμβάνονται υποχρεωτικά στους εθνικούς πίνακες  1. Το κάπνισμα προκαλεί καρκίνο.  2. Το κάπνισμα προκαλεί καρδιαγγειακές παθήσεις.  Β. Προειδοποιήσεις μεταξύ των οποίων μπορούν να επιλέξουν τα κράτη μέλη  1. Το κάπνισμα προκαλεί θανατηφόρες παθήσεις.  2. Το κάπνισμα σκοτώνει.  3. Το κάπνισμα μπορεί να σκοτώσει.  4. Έγγυες γυναίκες: το κάπνισμα βλάπτει την υγεία του παιδιού σας.  5. Προστατέψτε τα παιδιά: μην τα αναγκάζετε να αναπνέουν τον καπνό σας.  6. Το κάπνισμα βλάπτει τα πρόσωπα του περιβάλλοντός σας.  7. Κόβοντας το τσιγάρο περιορίζετε τους κινδύνους σοβαρών ασθενειών.  8. Το κάπνισμα προκαλεί καρκίνο, χρόνια βροχίτιδα και άλλες πνευμονικές παθήσεις.  9. Περισσότερα από .... άτομα πεθαίνουν κάθε χρόνο στην ..... (όνομα της χώρας) από καρκίνο του πνεύμονα.  10. Κάθε χρόνο .... (αριθμός πολιτών μιας χώρας) πεθαίνουν σε τροχαία ατυχήματα ..... φορές περισσότεροι πεθαίνουν από το κάπνισμα.  11. Κάθε χρόνο το κάπνισμα προκαλεί περισσότερα θύματα από τα τροχαία ατυχήματα.  12. Οι καπνιστές πεθαίνουν πρόωρα.  13. Για να έχετε καλή υγεία, μην καπνίζετε.  14. Κάνετε οικονομία- κόψτε το τσιγάρο.  15. Το κάπνισμα προκαλεί εξάρτηση.   ΠΑΡΑΡΤΗΜΑ ΙΙ  Πίνακας προειδοποιήσεων σχετικά με την υγεία, ο οποίος αναφέρεται στο άρθρο 4 παράγραφοι 2α στοιχείο β)  1. Το κάπνισμα προκαλεί καρκίνο.  2. Το κάπνισμα προκαλεί θανατηφόρες παθήσεις.  3. Το κάπνισμα βλάπτει τα πρόσωπα του περιβάλλοντός σας.  4. Το κάπνισμα προκαλεί καρδιαγγειακές παθήσεις."